Verpligte Afrikatale: Leer uit ons verlede | Netwerk24
Verpligte Afrikatale: Leer uit ons verlede
Deur Prof. Theo Du Plessis, Eenheid Vir Taalfasilitering En -Bemagtiging, Uv 10 Julie 2017 07:15
“Afrikataal deel van leerplan van 2018” (07.07): Dit is bemoedigend dat onse onderwysdepartement uiteindelik sover kom om stukrag te verleen aan ’n plan van 2013 om die onderrig van “Afrikatale” te bevorder.
Ingevolge die departement se Toenemende Invoer van Afrikatale Strategie (Tias) is die aanleer van die tale op skool verpligtend van 2018.
Sover het die bevrydingsbeweging-in-regering taalplig soos die pes vermy weens die onvermydelike onbeplande gevolge. Ofskoon Suid-Afrika se vroeëre tweetaligheidsverpligting (Afrikaans/Engels) byvoorbeeld nie altyd populêr was nie en tot Soweto 1976 aanleiding gegee het, het dit volgens navorsing deur die Raad vir Geesteswetenskaplike Navorsing in die 1970’s beslis tweetaligheid verbeter, linguistiese burgerskap gekultiveer en sosiale kohesie onder bepaalde sektore van die bevolking bewerkstellig.
Tias kan soortgelyke resultate lewer, mits die nuwe drietaligheidsverpligting proaktief ingevoer en nie as strafmaatreël toegepas word nie.
Meer oor: Uv | Brief | Lesersbrief | Lesers Sê
Taal-onnies moet kultuur begryp, sê Sadou
‘WAT’, ander taalgroepe werk saam
Klaviergedig oor Steinway in Bfn-stadsaal